да не обявява покана за представяне на предложения, когато интересът, заявен от държавите членки с финансово участие и/или от приемащите държави членки, доведе до обеми, които са твърде малки за успешното осъществяване на поканата, или когато свързаните трансакционни разходи са прекалено високи, което се оценява при всяка отделна покана за представяне на предложения.
 2.Поканата за представяне на предложения се публикува, след като плащанията от държавите членки бъдат прехвърлени в бюджета на Съюза.
 Член 12
 Процедура за оценяване
 1.След проверка на критериите за допустимост Комисията оценява представените предложения в съответствие с процедурата, описана в член 200 от Регламент (ЕС, Евратом) 2018/1046.
 2.Безвъзмездни средства се предоставят първо на заявлението, предлагащо най-ниската цена, и след това във възходящ ред от най-ниската до най-високата цена, с изключение на случаите, когато се прилагат други критерии за предоставяне на безвъзмездни средства в съответствие с член 21.
 Член 13
 Неизпълнение на процедурата за предоставяне на безвъзмездни средства
 Когато след плащане в механизма от страна на държава членка с финансово участие не бъде сключена процедура за предоставяне на безвъзмездни средства, наред с другото, тъй като на поканата за представяне на предложения не са отговорили подходящи заявители, Комисията предлага на държавата членка с финансово участие възможността да си възстанови сумата, която е внесла, или да запази вноската в механизма и тя да се използва в нова покана за представяне на предложения, по която държавата членка ще трябва да потвърди ангажимента си съгласно член 10.
 Член 14
 Неизпълнение на проекта от страна на организатора на проекта
 1.Когато организаторът на проекта не успее да изпълни проекта в съответствие с поканата за представяне на предложения и съответното споразумение за отпускане на безвъзмездни средства, се прилагат приложимите разпоредби, уреждащи спирането, прекратяването или намаляването на плащанията, на Регламент (ЕС, Евратом) 2018/1046.
 2.Когато в съответствие с параграф 1 проектът не успее да осигури очакваните производствени мощности или обеми произведена възобновяема енергия, статистическите ползи за държавите членки се зачисляват въз основа на действителната осигурена мощност или произведена енергия. В този случай се счита, че участващите държави членки са предприели допълнителни мерки в съответствие с член 32, параграф 3 от Регламент (ЕС) 2018/1999 за количество енергия, изчислено от Комисията въз основа на очакваната производствена мощност, финансовия принос, платен от тази държава членка, и ценовите тавани, приложими за тръжната процедура, в която държавата членка е поела ангажимент да участва, за периода, през който проектът би довел до статистически ползи съгласно първото изречение в член 27, параграф 2.
 Раздел II
 Структура на процедурата за предоставяне на безвъзмездни средства
 Член 15
 Принципи на процедурата за предоставяне на безвъзмездни средства
 1.Безвъзмездни средства се разпределят чрез покани за представяне на предложения и последваща процедура за предоставяне на безвъзмездни средства.
 2.Когато държава членка допринася към механизма чрез доброволно финансово плащане съгласно член 32, параграф 3 от Регламент (ЕС) 2018/1999, този принос може да бъде разпределен само на проекти, избрани в контекста на процедура за предоставяне на безвъзмездни средства, при която единственият критерий за предоставяне е най-ниска цена.
 3.Когато държава членка допринася към механизма чрез допълнително плащане по смисъла на член 33, параграф 2